ETA:n sekakomitean päätös N:o 12/97, tehty 14 päivänä maaliskuuta 1997, ETA-sopimuksen liitteen XIV (Kilpailu) muuttamisesta



Virallinen lehti nro L 182 , 10/07/1997 s. 0042 - 0043



ETA:N SEKAKOMITEAN PÄÄTÖS N:o 12/97, tehty 14 päivänä maaliskuuta 1997, ETA-sopimuksen liitteen XIV (Kilpailu) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 98 artiklan, sekä katsoo, että sopimuksen liite XIV muutettiin ETA:n sekakomitean päätöksellä N:o 65/96 (1), komission asetus (ETY) N:o 2349/84 ja komission asetus (ETY) N:o 556/89 ovat osa sopimuksen liitettä XIV, perustamissopimuksen 85 artiklan 3 kohdan soveltamisesta tekniikansiirtosopimusten ryhmiin 31 päivänä tammikuuta 1996 annettu komission asetus (EY) N:o 240/96 (2) korvaa asetukset (ETY) N:o 2349/84 ja (ETY) N:o 556/89, ja asetus (EY) N:o 240/96 on tämän vuoksi otettava osaksi sopimusta ja liitteen XIV asianomaiset luvut ja kohdat olisi muutettava vastaavasti, ON PÄÄTTÄNYT SEURAAVAA: 1 artikla Muutetaan sopimuksen liite XIV seuraavasti: 1. Korvataan luvun C otsikko "Patenttilisenssisopimukset" otsikolla "Tekniikansiirtosopimukset". 2. Korvataan 5 kohta seuraavasti: "396 R 0240: Komission asetus (EY) N:o 240/96, annettu 31 päivänä tammikuuta 1996, perustamissopimuksen 85 artiklan 3 kohdan soveltamisesta tekniikansiirtosopimusten ryhmiin (EYVL N:o L 31, 9.2.1996, s. 2). Tätä sopimusta sovellettaessa asetuksen säännöksiä koskevat seuraavat mukautukset: a) korvataan 1 artiklan 4 kohdassa ilmaisu "jäsenvaltioihin" ilmaisulla "Euroopan yhteisön jäsenvaltioihin tai EFTA-valtioihin"; b) korvataan 4 artiklan 1 kohdassa ilmaisu "jos kyseisistä sopimuksista ilmoitetaan komissiolle asetuksen (EY) N:o 3385/94 1, 2 ja 3 artiklan säännösten mukaisesti, eikä komissio vastusta kyseistä poikkeusta neljän kuukauden kuluessa" ilmaisulla "jos kyseisistä sopimuksista ilmoitetaan Euroopan yhteisöjen komissiolle tai EFTAn valvontaviranomaiselle asetuksen (EY) N:o 3385/94 1, 2 ja 3 artiklan säännösten sekä ETA-sopimuksen pöytäkirjan n:o 21 ja valvontaviranomaisen ja tuomioistuimen perustamisesta tehdyn sopimuksen pöytäkirjassa n:o 4 olevan III luvun vastaavien määräysten mukaisesti, eikä toimivaltainen valvontaviranomainen vastusta kyseistä poikkeusta neljän kuukauden kuluessa"; c) korvataan 4 artiklan 3 kohdassa ilmaisu "asetuksen (EY) N:o 3385/94 4 artiklan säännösten mukaisesti" ilmaisulla "asetuksen (EY) N:o 3385/94 4 artiklan säännösten sekä ETA-sopimuksen pöytäkirjan n:o 21 ja valvontaviranomaisen ja tuomioistuimen perustamisesta tehdyn sopimuksen pöytäkirjassa n:o 4 olevan III luvun vastaavien määräysten mukaisesti"; d) korvataan 4 artiklan 5 kohdan toinen virke seuraavasti: "Sen on vastustettava poikkeusta, jos se saa toimivaltaansa kuuluvalta valtiolta tätä koskevan pyynnön kahden kuukauden kuluessa 1 kohdassa tarkoitetun ilmoituksen tai 4 kohdassa tarkoitetun tiedonannon toimittamisesta valtioille"; e) korvataan 4 artiklan 6 kohdan toinen virke seuraavasti: "Jos vastustuksen perusteena on kuitenkin ollut sen toimivaltaan kuuluvan valtion pyyntö, joka on edelleen voimassa, siitä voidaan luopua vasta kun komissio on kuullut asiasta kilpailunrajoituksia ja määräävää markkina-asemaa käsittelevää neuvoa-antavaa komiteaa"; f) lisätään 4 artiklan 9 kohdan loppuun ilmaisu seuraavasti: "taikka ETA-sopimuksen pöytäkirjan n:o 21 ja valvontaviranomaisen ja tuomioistuimen perustamisesta tehdyn sopimuksen pöytäkirjassa n:o 4 olevan III luvun vastaavia määräyksiä"; g) korvataan 7 artiklan ensimmäisessä kohdassa ilmaisu "asetuksen N:o 19/65/ETY 7 artiklan mukaisesti" ilmaisulla "joko omasta aloitteestaan taikka toisen valvontaviranomaisen tai komission toimivaltaan kuuluvan valtion taikka sellaisten luonnollisten henkilöiden tai oikeushenkilöiden pyynnöstä, jotka katsovat asian koskevan oikeuttaan"; h) lisätään 7 artiklan loppuun kohta seuraavasti: "Näissä tapauksissa toimivaltainen viranomainen voi tehdä päätöksensä asetuksen N:o 17 6 ja 8 artiklan nojalla taikka ETA-sopimuksen pöytäkirjan n:o 21 tai valvontaviranomaisen ja tuomioistuimen perustamisesta tehdyn sopimuksen pöytäkirjassa n:o 4 olevan II luvun vastaavien määräysten nojalla ilman ennakkoilmoitusta"; i) korvataan 10 artiklan 13 kohdassa ilmaisu "jäsenmaissa" ilmaisulla "Euroopan yhteisön jäsenvaltioissa ja EFTA-valtioissa". 3. Poistetaan luvun F otsikko "Taitotietoa koskevat lisenssisopimukset" ja 9 kohta (komission asetus (ETY) N:o 556/89)". 2 artikla Asetuksen (EY) N:o 240/96 islanniksi ja norjaksi laaditut tekstit, jotka on liitetty tämän päätöksen vastaaviin toisintoihin, ovat todistusvoimaisia. 3 artikla Tämä päätös tulee voimaan 1 päivänä huhtikuuta 1997, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. EFTA-valtiot voivat säätää siirtymätoimenpiteistä 1 päivän tammikuuta 1996 ja hyväksymispäivän väliseksi ajanjaksoksi siltä osin kuin perustuslaillisista syistä on tarpeen. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 14 päivänä maaliskuuta 1997. ETA:n sekakomitean puolesta C. DAY Puheenjohtaja (1) EYVL N:o L 71, 13.3.1997, s. 38 (2) EYVL N:o L 31, 9.2.1996, s. 2